
Techninės specifikacijos priedas Nr. 1

REIKALAVIMAI ŽALIŲJŲ ATLIEKŲ KONTEINERIAMS 

Žaliųjų atliekų antžeminiai stumdomi konteineriai (toliau – konteineriai) bus naudojami žaliųjų atliekų surinkimui iš atliekų turėtojų. Konteineriai turi atitikti žemiau esančioje lentelėje pateiktus reikalavimus.
Nauji ir esami atliekų turėtojai aprūpinami Administratoriaus nurodyto dydžio antžeminiais stumdomais konteineriais, atitinkančiais žemiau esančioje lentelėje pateiktus reikalavimus. 
Tiekėjas, pasiruošimo Paslaugų teikimui ataskaitoje teikdamas Administratoriui informaciją apie konteinerių rezervą, privalo pateikti visus žemiau lentelėje nurodytus šiuos reikalavimus pagrindžiančius dokumentus ar Tiekėjo patvirtintas šių dokumentų kopijas dokumentai pateikiami kartu su pasiruošimo Paslaugų teikimui ataskaita, kuri teikiama ne vėliau kaip likus 5 darbo dienoms iki pasiruošimo laikotarpio pabaigos.

	Konteinerių rezervo apimtis
	Konteinerių skaičius turi atitikti aptarnaujamos teritorijos poreikį tiek esamiems, tiek naujiems atliekų turėtojams aprūpinti žaliosioms atliekoms skirtais antžeminiais nuolatinio naudojimo konteineriais, taip pat konteinerių keitimui techninėje specifikacijoje nustatyta tvarka.


	Bendrieji reikalavimai konteineriams 

	Paskirtis
	Žaliųjų atliekų surinkimas.

	Naudojamos medžiagos
	Konteinerio gamybai negali būti naudojamos aplinkai pavojingos medžiagos.

	
	Medžiagos, iš kurių gaminamas konteineris ir pats konteineris turi būti atsparūs UV spinduliams, išoriniams smūgiams.

	
	Medžiagos, iš kurių formuojamas konteineris, turi neabsorbuoti drėgmės ir būti visiškai atsparios korozijai, šalčiui, karščiui ir cheminėms medžiagoms.

	
	Konteineriai turi būti pagaminti iš perdirbamo aukšto tankumo polietileno (HDPE) arba lygiavertės medžiagos. 

	
	Konteinerio spalva suteikiama dažant medžiagos masę, iš kurios formuojamas konteineris.

	Konteinerio žymeklis
	Konteinerio žymeklio montavimo vietą parenka Tiekėjas taip, kad sistema jį nuskenuotų, o ištuštinimo metu žymeklis nebūtų pažeistas.

	Informacija ant konteinerio 
	Ant kiekvieno konteinerio priekinės dalies turi būti užklijuotas informacinis lipdukas. 
Konteinerio identifikacinis numeris nurodomas kitame lipduke ir klijuojamas iš dešinės konteinerio pusės.

	Dokumentacija
	Konteinerių eksploatacijos, tvarkymo bei priežiūros instrukcijos lietuvių ir originalo kalbomis.

	Papildomi reikalavimai antžeminiams stumdomiems konteineriams 

	Atitikimas standartams

	Konteineriai turi būti sertifikuoti pagal LST EN 840 (1-6 dalys) standartą (arba lygiavertis). 
Konteineriai turi turėti RAL GZ 951/1 sertifikatą (arba lygiavertis) (įrodymui kartu su pasiruošimo paslaugų teikimui ataskaita pateikiami akredituotų institucijų/sertifikuotų laboratorijų dokumentai (sertifikatai ar jų kopijos), patvirtinantys, kad konteinerių kokybės parametrai yra ne žemesni kaip RAL GZ 951/1 arba lygiaverčiai šiems parametrams).
Kiekvienas konteineris turi būti pažymėtas atitinkamu kokybės užtikrinimo CE ženklu.

	Konteinerių techninės charakteristikos
	Konteineriai ištuštinami standartiniais krovimo įrenginiais, tinkamais 0,12 m3 ir 0,24 m3  dydžio standartiniams konteineriams pakelti ir ištuštinti į atliekų surinkimo transporto priemonę.

	
	Žaliųjų atliekų surinkimui naudojami 0,12 m³ ir 0,24 m³ talpos nauji arba naudoti geros techninės ir estetinės būklės antžeminiai stumdomi plastikiniai konteineriai. 
Konteineriai turi būti pritaikyti ištuštinti standartiniais kėlimo įrenginiais, tinkamais 0,12 m³ ir 0,24 m³ talpos konteineriams pakelti ir ištuštinti į atliekų surinkimo transporto priemonę.
0,12 m³ ir 0,24 m³ talpos konteinerių važiuoklė turi būti su plastikiniais ratais su guminėmis padangomis ir galvanizuoto metalo ištisine ašimi.

	
	Konteinerio korpuso spalva turi būti juoda (RAL 7021 arba lygiavertė spalva).
Konteinerio dangčio spalva turi būti ruda (RAL 8011 arba lygiavertė spalva).








